rejauldu/bengali-wikipedia huggingface dataset:
বংশাণুবিজ্ঞানের যে শাখাতে জীবসমূহের বংশাণুসমগ্র (জিনোম) নিয়ে অধ্যয়ন ও গবেষণা করা হয়, তাকে বংশাণুসমগ্র বিজ্ঞান বলে। ইংরেজি পরিভাষায় একে "জিনোমিক্‌স" (Genomics) বলে।  বংশাণুসমগ্র বিজ্ঞানটি ১৯৮০-র দশক থেকে বিকাশ লাভ করে। বিভিন্ন প্রকল্পের অধীনে (যেমন মানব বংশাণুসমগ্র প্রকল্প) স্বয়ংক্রিয় বিভিন্ন কৌশল ও কম্পিউটার-ভিত্তিক ব্যবস্থার চতুর ব্যবহারের মাধ্যমে বিভিন্ন জীবের কোষে অবস্থিত নিউক্লিওটাইড ও অ্যামিনো-অ্যাসিড অনুক্রমের উপর বিপুল পরিমাণ তথ্য সংগ্রহ করা হয় এবং এগুলিকে বিশ্লেষণ করা হয়। বংশাণুসমগ্র বিজ্ঞানের প্রাথমিক লক্ষ্য ছিল একেকটি নির্দিষ্ট বংশাণু বংশসূত্রে কোথায় অবস্থান করে, এগুলির ডিএনএ নিউক্লিওটাইড অনুক্রম কী এবং যত বেশি সম্ভব বিভিন্ন বংশাণুর কী কাজ তা নির্ণয় করা। বিশেষত যে বংশাণুগুলি দেহের সুস্থ ও স্বাভাবিক বিকাশ, বিপাকীয় কার্যকলাপে অপরিহার্য এবং যেসব বংশাণু বিভিন্ন ধরনের অস্বাভাবিক বৈকল্য বা রোগব্যাধির সাথে সম্পর্কিত বলে অনুমান করা হয়, সেগুলি নিয়ে গবেষণা করাই ছিল প্রাথমিক লক্ষ্য।  বংশাণুসমগ্র বিজ্ঞানের বেশ কিছু স্বতন্ত্র শাখা আছে, কিন্তু এগুলি একে অপরের সাথে সম্পর্কিতও বটে। সাংগঠনিক বংশাণুসমগ্র বিজ্ঞানে বংশাণুসমগ্রের মানচিত্রায়ন করাটাই মুখ্য এবং এর চূড়ান্ত লক্ষ্য কোন নির্দিষ্ট জীবের জন্য পূর্ণাঙ্গ ডিএনএ অনুক্রমটি নির্ণয় করা। তবে প্রায়শই এই শাখাতে নিউক্লিয়িক অ্যাসিড ও প্রোটিনের ত্রিমাত্রিক আণবিক কাঠামোও নির্ণয় করা হয়। কার্যমূলক বংশাণুসমগ্র বিজ্ঞানে বংশাণু অভিব্যক্তি এবং বংশাণু উৎপাদ কীভাবে কাজ করে, তা নিয়ে গবেষণা করা হয়। এটি অত্যন্ত জটিল একটি ক্ষেত্র, যেখানে বংশাণুগুলির প্রতিলিপি বিশ্লেষণ (প্রতিলিপিসমগ্র বিজ্ঞান) করে বংশাণু অভিব্যক্তি কীভাবে নিয়ন্ত্রিত হয় ও সমন্বিত হয় এবং কীভাবে ভিন্ন ভিন্ন অবস্থায় (যেমন রোগাক্রান্ত অবস্থায়) বংশাণুর কাজ পরিবর্তিত হয়, সে ব্যাপারে গবেষণা করা হয়।  তুলনামূলক বংশাণুসমগ্র বিজ্ঞানে বিভিন্ন প্রজাতির বংশাণুসমগ্রগুলির মধ্যে ডিএনএ অনুক্রমে সাদৃশ্য আছে এমন সব অঞ্চল শনাক্ত করা হয়। কোনও একটি প্রজাতির একটি নির্দিষ্ট ডিএনএ অনুক্রমের বাস্তব কার্যগত গুরুত্ব সম্বন্ধে জানা থাকলে অপর একটি প্রজাতির একই রকম বা খুব কাছাকাছি ডিএনএ অনুক্রমের কাজ কী হবে, সে ব্যাপারে ভবিষ্যদ্বাণী করা যায়। অধিকন্তু এরকম তুলনার সাহায্যে বংশাণুর বিবর্তনের কর্মপদ্ধতি সম্পর্কে বৈজ্ঞানিক অনুমিতি করা যায় এবং বিভিন্ন জীবের মধ্যকার বিবর্তনগত সম্পর্কে অন্তর্দৃষ্টি লাভ সম্ভব হয়। অধিবংশাণুসমগ্র বিজ্ঞানে কোনও একটি নমুনা পরিবেশে, যেমন মাটি বা সমুদ্রের পানির নমুনাতে অবস্থিত সমস্ত অণুজীবের বংশাণুসমগ্র নিয়ে সামষ্টিকভাবে অধ্যয়ন করা হয়।   তথ্যসূত্র   আরও দেখুন  প্রোটিনসমগ্র বিজ্ঞান  প্রতিলিপিসমগ্র বিজ্ঞান  বিপাকীয় উৎপাদসমগ্র বিজ্ঞান  জীবতথ্যবিজ্ঞান  আণবিক জীববিজ্ঞান  বিষয়শ্রেণী:বংশাণুবিজ্ঞান বিষয়শ্রেণী:বংশাণুসমগ্র বিজ্ঞান বিষয়শ্রেণী:সমগ্র বিজ্ঞান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: মনোনয়নকারীর মনোনয়ন প্রত্যাহার ও সংরক্ষণ-- বোধিসত্ত্ব (আলাপ) ০৫:৪২, ২১ মার্চ ২০১৫ (ইউটিসি) (ইউটিসি) মোহম্মদ আনোয়ারুল আজিম   – (অপসারণের প্রস্তাবনা দেখুনলগ দেখুন) () সকল শহীদদের প্রতি শ্রদ্ধা রেখেই বলছি শুধুমাত্র মুক্তিযুদ্ধে শহীদ হওয়া কোন উল্লেখযোগ্যতার পরিচায়ক নয়। Ibrahim Husain Meraj (আলাপ) ০২:৪২, ২১ মার্চ ২০১৫ (ইউটিসি)  আমার মনোনয়ন প্রত্যাহার করছি, কিন্তু ঠিক মত তথ্যসূত্র না দিলে কিভাবে নিবন্ধটির গুরুত্ব নিরূপন করা যাবে?? Ibrahim Husain Meraj (আলাপ) ০৪:২৩, ২১ মার্চ ২০১৫ (ইউটিসি) হ্যাঁ আপনার কথাটি ঠিক | কিন্তু আনোয়ারুল আজিমের ক্ষেত্রে তা গুরুত্বপূণ্য কারন তিনি একজন বুদ্ধিজীবি যিনি ১৯৭১ সালের ঐ সময় সকলকে নেতৃত্ব দিচ্ছিলেন এছাড়াও তিনি পাকশী হার্ডিং ব্রিজের ঐতিহাসিক যুদ্ধেরও নেতৃত্ব ছিলেন ! Shahadat.natore6400 (আলাপ) ০৩:০৮, ২১ মার্চ ২০১৫ (ইউটিসি)
মারিয়াডিবি হলো সফটওয়্যার ডেভেলপারদের দ্বারা উন্নীত, মাইএসকিউএল রিলেশনাল ডাটাবেস ম্যানেজমেন্ট সিস্টেমের বাণিজ্যিক অনুলিপি সমর্থিত জিএনইউ জেনারেল পাবলিক লাইসেন্সের অধীনে মুক্ত এবং ওপেন সোর্স সফ্টওয়্যার। মাইএসকিউএল রিলেশনাল ডাটাবেস ম্যানেজমেন্ট সিস্টেমের (আরডিবিএমএস) ডেভেলপারদের নেতৃত্বে মাইএসকিউএলের কিছু মূল ডেভেলপার রয়েছেন, যারা ২০০৯ সালে ওরাকল কর্পোরেশন কর্তৃক অধিগ্রহণের বিষয়ে উদ্বেগের কারণে এটির অনুলিপি করেছিলেন।   তথ্যসূত্র  বিষয়শ্রেণী:সফটওয়্যার ফোর্ক বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:২০০৯-এর সফটওয়্যার বিষয়শ্রেণী:মারিয়াডিবি বিষয়শ্রেণী:মাইএসকিউএল বিষয়শ্রেণী:মুক্ত সফটওয়্যার কোম্পানি
জোড়হাট টাউন রেলওয়ে স্টেশন হল আসামের জোড়হাট জেলার একটি রেলওয়ে স্টেশন।এর কোড হল JTTN এবং এটি যোরহাট সিটিতে কাজ করে। জোড়হাট টাউন রেলওয়ে স্টেশন দুটি প্ল্যাটফর্ম নিয়ে গঠিত। মারিআনি জংশন (MXN) এই জেলার সবচেয়ে বড় রেলওয়ে স্টেশন যা স্টেশন থেকে ১৬ কিলোমিটার দুরে অবস্থিত।   স্টেশনটি যোরহাট হয়ে ফুরকাটিং-মারিয়ানি শাখা লাইনে অবস্থিত এবং এটি উত্তর- পূর্ব সীমান্ত রেলওয়ে জোনের তিনসুকিয়া রেলওয়ে বিভাগের অংশ।     ট্রেন    জোড়হাট টাউন-তিনসুকিয়া প্যাসেঞ্জার  গুয়াহাটি-মারিয়ানি ইন্টারসিটি এক্সপ্রেস  গুয়াহাটি-ডিব্রুগড় ইন্টারসিটি এক্সপ্রেস  ডিমাপুর-মারিয়ানি প্যাসেঞ্জার  গুয়াহাটি-জোরহাট টাউন জন শতাব্দী এক্সপ্রেস  বিজি এক্সপ্রেস  তথ্যসূত্র   বিষয়শ্রেণী:আসামের রেলওয়ে স্টেশন বিষয়শ্রেণী:তিনসুকিয়া রেলওয়ে বিভাগ
দেবসেনা (, ) হলেন একজন হিন্দু আকাঙ্ক্ষার দেবী ও দেবসেনাপতি কার্তিকের স্ত্রী। তামিল গ্রন্থসমূহে তাঁর নাম দেবয়ানী, দেইবানায় এবং দেইবায়নাই উল্লেখ করা হয়েছে। পূর্ব ভারতে, দেবসেনাকে ষষ্ঠী দেবী রূপে পরিচিত। মহাভারতে প্রজাপতি দক্ষের কন্যা হিসাবে তাঁর বর্ণনা রয়েছে। কিছু সংস্কৃত ধর্মগ্রন্থ তাকে দেবরাজ ইন্দ্র ও তার স্ত্রী শচীর কন্যা হিসাবে বিবেচনা করা হয়। স্কন্দ পুরাণের তামিল সংস্করণ মতে, তাঁর পিতা বিষ্ণু, যাকে পরে ইন্দ্র দত্তক নেন। কার্তিক যখন দেবগণের সেনাপতি হন, তখন তার সাথে দেবসেনার বিবাহ হয়। তামিল বিবরণ অনুসারে, দেবসেনা, কার্তিক পত্নী বল্লীর বোন ও সতীন রূপে উল্লেখিত হন।  তামিলনাড়ুতে দেবসেনা এককভাবে পূজিত হন না। তবে  বেশিরভাগ মন্দিরে মুরুগানের সহধর্মিণী হিসেবে তাঁকে পূজা করা হয়। তিনি তিরুপ্পারাঙ্কুনরাম মুরুগান মন্দিরের গুরুত্বপূর্ণ দেবী। এই মন্দিরে তাঁর ও কার্তিকের বিবাহ অনুষ্ঠিত হয়েছে বলে মনে করা হয়।  পূর্ব ভারতে, তিনি ষষ্ঠী দেবী রূপে স্বাধীনভাবে পূজিত হন।  নাম ব্যুৎপত্তি সংস্কৃত দেবসেনা শব্দের আক্ষরিক অর্থ "দেবতাদের সেনাবাহিনী"। সেজন্য তাঁর স্বামী কার্তিকের অন্য নাম দেবসেনাপতি।Clothey p. 214  তামিল সাহিত্যে তাঁর নাম দেইবানায় বা দেইবায়ানায়। তামিল শব্দ দেইবানায় এর আক্ষরিক অর্থ "দিব্য হস্তী" যেহেতু দেবসেনা, দেবরাজ ইন্দ্রের হস্তী ঐরাবত কর্তৃক লালিত-পালিত হন।  তথ্যসূত্র    বহিঃসংযোগ          বিষয়শ্রেণী:হিন্দু দেবী বিষয়শ্রেণী:তামিল দেবদেবী বিষয়শ্রেণী:কৌমারম
হাজারীবাগ থানা বাংলাদেশের ঢাকা মহানগরী'র মূল অংশের অন্তর্ভুক্ত একটি থানা, যার আয়তন ৩.৫৮ বর্গ কিলোমিটার। হাজারীবাগ পুরান ঢাকার অন্তর্গত। বর্তমানে (২০১২) হাজারীবাগ একটি শিল্প এলাকায় পরিণত হয়েছে। ২০১১ খ্রিষ্টাব্দে ঢাকা সিটি কর্পোরেশনের বিভাজনের পরে থানাটি ঢাকা দক্ষিণ সিটি কর্পোরেশনের অধীনে অন্তর্ভুক্ত হয়।   অবস্থান  ঢাকা মহানগরীর দক্ষিণে বুড়িগঙ্গা নদীর তীর ঘেষে হাজারীবাগ এলাকাটি অবস্থিত। এর উত্তরে মোহাম্মদপুর থানা, দক্ষিণে কামরাঙ্গীরচর থানা, পূর্বে মোহাম্মদপুর থানা, ধানমন্ডি থানা, নিউ মার্কেট থানা ও লালবাগ থানা, পশ্চিমে কেরানীগঞ্জ উপজেলা। হাজারীবাগ এলাকার বিভিন্ন মহল্লাগুলো হচ্ছে- নিলাম্বর সাহা রোড, ভাগলপুর লেন, বাড্ডানগর লেন, গণকটুলী লেন, মনেশ্বর রোড, শেরে বাংলা রোড, জিগাতলা, হাজারীবাগ রোড, বোরহানপুর, বটতলা, কালুনগর, কুলাল মহল,কাজীরবাগ, এনায়েতগঞ্জ, হাজারীবাগ লেন, নবীপুর ও গজমহল। পুরান ঢাকা অঞ্চলের বাইরে হাজারীবাগ থানার অন্যান্য এলাকাগুলোর মধ্যে রায়ের বাজার, বসিলা ইত্যাদি উল্লেখযোগ্য।   স্থাপনা  এখানে ছিল বাংলাদেশের সর্ববৃহৎ চামড়া প্রক্রিয়াকরণ অঞ্চল। এটিকে সাভারে স্থানান্তর করা হয়েছে। স্থানান্তরিত ট্যানারি পল্লীর ৭০ বিঘা জায়গায় পরিকল্পিত আবাসিক ও বাণিজ্যিক ভবন নির্মাণের উদ্যোগ নিয়েছে সরকারের শিল্প মন্ত্রণালয়। পুরান ঢাকা বিষয়ক সংগঠন ঢাকাবাসীর কার্যালয় এখানে।  লেখক ও নির্মাতা হামযা মুহাম্মদ হাবিব এর বাসস্থান এখানে।  ইসলামি আরবি বিশ্ববিদ্যালয়ের অস্থায়ী ক্যাম্পাস এই থানায় অবস্থিত। এই থানায় দেশের একমাত্র বিশেষায়িত চামড়া শিল্প বিষয়ক শিক্ষা প্রতিষ্ঠান ইনস্টিটিউট অব লেদার ইঞ্জিনিয়ারিং এন্ড টেকনোলজি, ঢাকা বিশ্ববিদ্যালয় অবস্থিত।   তাছাড়া মাধ্যমিক স্তরের শিক্ষা প্রতিষ্ঠান হিসেবে হাজারীবাগ সরকারি মহাবিদ্যালয়, হাজারীবাগ সরকারি উচ্চ বিদ্যালয়, হাজারীবাগ সরকারি প্রাথমিক বিদ্যালয়, শিকদার গার্লস স্কুল এন্ড কলেজ, সালেহা স্কুল এন্ড কলেজ, মুকুলিকা শিক্ষালয়,     অধিবাসী  হাজারীবাগ এলাকায় যারা বসবাস করছেন, তারা ছোট কিংবা বড় বিভিন্ন শ্রেণীর ব্যবসার সঙ্গে জড়িত। আছেন চাকরিজীবী।   তথ্যসূত্র   বিষয়শ্রেণী:ঢাকা জেলার থানা বিষয়শ্রেণী:পুরান ঢাকা
মেরেডিথ রুশো (জন্ম: আনুমানিক ১৯৮৬/১৯৮৭) হলেন টেনেসির চ্যাটানুগা থেকে আগত একজন মার্কিন তরুণ প্রাপ্তবয়স্ক লেখিকা।   ব্যক্তিগত জীবন  রুশো একজন ট্রান্সজেন্ডার নারী, যিনি ২০১৩ সালের শেষের দিকে রূপান্তরিত হন। তার প্রথম তরুণ প্রাপ্তবয়স্ক উপন্যাস "ইফ আই ওয়াজ ইওর গার্ল" হলো একজন ট্রান্সজেন্ডার নারীর লেখা ট্রান্সজেন্ডার কিশোর-কিশোরীদের নিয়ে প্রথম বহুল বিতরণিত তরুণ প্রাপ্তবয়স্কদের বই। এটি রুশোর জীবন থেকে অনুপ্রাণিত। তিনি হিজড়া চরিত্র নিয়ে একটি বই লিখতে চেয়েছিলেন যার সমাপ্তি সুখকর হবে। তার সাহিত্যকর্মের পাশাপাশি তিনি এইচআইভি সচেতনতা এবং কলঙ্কমুক্তকরণের জন্য ব্যাপক প্রচারণা চালান।   কর্মজীবন  রুশোর প্রথম তরুণ প্রাপ্তবয়স্ক উপন্যাস ইফ আই ওয়াজ ইওর গার্ল ২০১৬ সালে ফ্ল্যাটিরন বুকস দ্বারা প্রকাশিত হয়। "ইফ আই ওয়াজ ইওর গার্ল" একটি ট্রান্সজেন্ডার মেয়ের নতুন স্কুলে যাওয়া এবং একটি ছেলের প্রেমে পড়া নিয়ে লেখা। ইফ আই ওয়াজ ইওর গার্ল ২০১৭ সালে তরুণ প্রাপ্তবয়স্ক বিভাগের জন্য স্টোনওয়াল বই পুরস্কার এবং ২০১৭ সালে অসাধারণ শিশুসাহিত্যের জন্য ওয়াল্টার ডিন মায়ার্স পুরস্কার জয় করে। এটি কিরকাস রিভিউ, পাবলিশার্স উইকলি এবং বুকলিস্ট থেকেও তারকাচিহ্নিত পর্যালোচনা পায়।  তার পরবর্তী তরুণ প্রাপ্তবয়স্ক উপন্যাস বার্থডে ২০১৯ সালে ফ্ল্যাটিরন বুকস দ্বারা প্রকাশিত হয়। এটি ইফ আই ওয়াজ ইওর গার্ল -এর অনুসরণে লিখিত, যেখানে দুজন কিশোর-কিশোরীকে নিয়ে লেখা হয় যাদের জীবন তাদের ১৩তম জন্মদিন থেকে শুরু হয়।  রুশো হাউটন মিফলিন হারকোর্ট, ভিনটেজ, এবং ওয়ার্কম্যান পাবলিশিং কোম্পানি দ্বারা প্রকাশিত সংকলনে বেশ কয়েকটি ছোট গল্প ও প্রবন্ধ লিখেন।  তার গল্পের বিভিন্ন চরিত্র তার জীবনের বিভিন্ন সময়ে দেখা মানুষদের উপর ভিত্তি করে অথবা তার নিজের ব্যক্তিগত অভিজ্ঞতা থেকে প্রাপ্ত।  একটি সাক্ষাৎকারে তিনি বলেন যে, তিনি প্রচুর কমিকস, মাঙ্গা এবং কল্পকাহিনী দ্বারা অনুপ্রাণিত।   গ্রন্থপঞ্জি   উপন্যাস   তরুণ প্রাপ্তবয়স্ক   ইফ আই ওয়াজ ইওর গার্ল (ফ্ল্যাটিরন, ২০১৬)  বার্থডে (ফ্ল্যাটিরন, ২০১৯)   ছোটগল্প ও প্রবন্ধ   "র‍্যাডিক্যাল হোপ: লেটারস অব লাভ অ্যান্ড ডিসেন্ট ইন ডেঞ্জারাস টাইমস", ক্যারোলিনা ডি রবার্টিস সম্পাদিত (ভিন্টেজ, ২০১৭)।  (ডোন্ট) কল মি ক্রেজি, কেলি জেনসেন সম্পাদিত (ওয়ার্কম্যান পাবলিশিং কোম্পানি, ২০১৮)  "মিট কিউট: সাম পিপল আর ডেস্টিনড টু মিট", জেনিফার এল. আরমেন্টরাউট সম্পাদিত (এইচএমএইচ, ২০১৮)  মেরেডিথ রুশোর ওয়েবসাইট থেকে প্রাপ্ত ভৌতিক গল্প  মেরেডিথ রুশোর ওয়েবসাইট থেকে প্রাপ্ত মেল্টডাউন   পুরস্কার   জয়ী   ২০১৭   "ইফ আই ওয়াজ ইওর গার্ল" (ফ্লাটিরন, ২০১৬) -এর জন্য শিশু ও তরুণ সাহিত্য বিভাগে স্টোনওয়াল বই পুরস্কার  "ইফ আই ওয়াজ ইওর গার্ল" (ফ্ল্যাটিরন, ২০১৬) -এর জন্য অসাধারণ শিশুসাহিত্যে ওয়াল্টার ডিন মায়ার্স পুরস্কার   মনোনয়ন   ২০১৭   "ইফ আই ওয়াজ ইওর গার্ল" (ফ্ল্যাটিরন, ২০১৬) -এর জন্য মিলওয়াকি কাউন্টি টিন বই পুরস্কার মনোনীত   "ইফ আই ওয়াজ ইওর গার্ল" (ফ্ল্যাটিরন, ২০১৬) -এর জন্য ট্রান্সজেন্ডার সাহিত্যে ল্যাম্বডা সাহিত্য পুরস্কার   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন এইচআইভি/এইডস সক্রিয়কর্মী বিষয়শ্রেণী:১৯৮০-এর দশকে জন্ম বিষয়শ্রেণী:মার্কিন রূপান্তরকামী লেখক
মাওলা ব্রাদার্স বাংলাদেশের ঢাকায় অবস্থিত বই প্রকাশনা সংস্থা। ১৯৫৪ সা‌লে এটি প্রতিষ্ঠিত হয়। বিষয় ও গুণ-মানসম্মত সর্বাধিক বই প্রকাশের জন্য বাংলা একাডেমি ২০১৫ সালে মাওলা ব্রাদার্সকে চিত্তরঞ্জন সাহা স্মৃতি পুরস্কার প্রদান করে।  প্রকাশনা প্র‌তিষ্ঠার সময়ে মাওলা ব্রাদার্স মূলত শিক্ষামূলক পুস্তক প্রকাশনা করতো। ১৯৬১ সা‌লে আবদুশ শাকুরের ক্ষীয়মাণ এবং পরবর্তীতে সৈয়দ শামসুল হকের রক্তগোলাপ, অনুপম দিন, সীমানা ছা‌ড়িয়ে; ১৯৯৬ সালের ফেব্রুয়ারিতে আখতারুজ্জামান ইলিয়াসের উপন্যাস খোয়াবনামা প্রকাশ করে।   তথ্যসূত্র  বহিঃসংযোগ  বিষয়শ্রেণী:বাংলাদেশের বই প্রকাশনা কোম্পানি * বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত বিষয়শ্রেণী:১৯৫৪-এ প্রতিষ্ঠিত বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
সেনবাগ বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর।  প্রশাসনিকভাবে শহরটি সেনবাগ উপজেলার সদর। শহরটি সেনবাগ উপজেলার বৃহত্তম শহর।  জনসংখ্যা বাংলাদেশ আদমশুমারী ২০১১ অনুযায়ী সেনবাগ শহরের মোট জনসংখ্যা ২৬,৮০৭  জন যার মধ্যে ১২,৬৩৭ জন পুরুষ এবং ১৪,১৭০ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৫,১২০টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৫১ মিটার।  প্রশাসন ২০০২ সালে সেনবাগ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সেনবাগ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৫টি মহল্লায় বিভক্ত । ১৪.৮৭ বর্গ কি.মি. আয়তনের সেনবাগ শহরের ৮.০১ বর্গ কি.মি. এলাকা সেনবাগ পৌরসভা দ্বারা পরিচালিত হয়।  শিক্ষা ব্যবস্থা সেনবাগ শহরের স্বাক্ষরতার হার হলো শতকরা ৬১.৭ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
শ্রেষ্ঠ পরিচালক বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র পরিচালনার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। সঞ্জয় লীলা ভন্সালী তিনবার এই পুরস্কার লাভ করেন, অন্যদিকে রাকেশ রোশন ও আশুতোষ গোয়ারিকর ২ বার করে এই পুরস্কার লাভ করেন। সাম্প্রতিক বিজয়ী জোয়া আখতার গলি বয় (২০১৮) চলচ্চিত্রের জন্য এই পুরস্কার লাভ করেন।  বিজয়ী ও মনোনীতদের তালিকা থাম্ব|ডান|120px|সুরজ বড়জাত্যা এই বিভাগে প্রথম পুরস্কার বিজয়ী, তিনি হাম আপকে হ্যাঁয় কৌন..! (১৯৯৪) চলচ্চিত্র পরিচালনার জন্য এই বিভাগে পুরস্কৃত হন। থাম্ব|ডান|120px|আদিত্য চোপড়া দিলওয়ালে দুলহানিয়া লে যায়েঙ্গে (১৯৯৫) চলচ্চিত্র পরিচালনার জন্য এই বিভাগে পুরস্কৃত হন। থাম্ব|ডান|120px|করণ জোহর কুচ কুচ হোতা হ্যায় (১৯৯৮) চলচ্চিত্র পরিচালনার জন্য এই বিভাগে পুরস্কৃত হন।  থাম্ব|ডান|120px|রাকেশ রোশন কাহো না... প্যায়ার হ্যায় (২০০০) ও কোই... মিল গয়া (২০০৩) চলচ্চিত্র পরিচালনার জন্য দুইবার এই বিভাগে পুরস্কৃত হন। থাম্ব|ডান|120px|আশুতোষ গোয়ারিকর লগান (২০০১) ও জোধা আকবর (২০০৮) চলচ্চিত্র পরিচালনার জন্য দুইবার এই বিভাগে পুরস্কৃত হন। থাম্ব|ডান|120px|শ্রীরাম রাঘবন আন্ধাধুন (২০১৮) চলচ্চিত্র পরিচালনার জন্য একবার এই বিভাগে পুরস্কৃত হন।  ১৯৯০-এর দশক  বছর পরিচালক চলচ্চিত্র  ১৯৯৫ সুরজ বড়জাত্যা হাম আপকে হ্যাঁয় কৌন..!  ১৯৯৬ আদিত্য চোপড়া দিলওয়ালে দুলহানিয়া লে যায়েঙ্গে ১৯৯৭ ধর্মেশ দর্শন রাজা হিন্দুস্তানী ১৯৯৮ জে. পি. দত্ত বর্ডার ১৯৯৯ করণ জোহর কুচ কুচ হোতা হ্যায়  ২০০০-এর দশক  বছর পরিচালক চলচ্চিত্র  ২০০০ সঞ্জয় লীলা ভন্সালী হাম দিল দে চুকে সনম  ২০০১ রাকেশ রোশন কহো না... প্যার হ্যায় ২০০২ আশুতোষ গোয়ারিকর লগান ২০০৩ সঞ্জয় লীলা ভন্সালী দেবদাস ২০০৪ রাকেশ রোশন কোই... মিল গয়া ২০০৫ কুনাল কোহলি হাম তুম ২০০৬ সঞ্জয় লীলা ভন্সালী ব্ল্যাক ২০০৭ রাকেশ ওমপ্রকাশ মেহরা রং দে বাসন্তী ২০০৮ আমির খান  শিমিত আমিন তারে জমিন পার  চাক দে! ইন্ডিয়া ২০০৯ আশুতোষ গোয়ারিকর  নীরজ পাণ্ডে জোধা আকবর  আ ওয়েডনেসডে  ২০১০-এর দশক  বছর পরিচালক চলচ্চিত্র  ২০১০ রাজকুমার হিরানী থ্রি ইডিয়টস  ২০১১ বিক্রমাদিত্য মোতওয়ানি উড়ান  ২০১২ মিলন লুথ্রিয়া দ্য ডার্টি পিকচার  ২০১৩ অনুরাগ বসু বর্ফী!  ২০১৪ সুজিত সরকার মাদ্রাজ ক্যাফে  ২০১৫ বিকাশ বেহল কুইন  ২০১৬ কবির খান বজরঙ্গি ভাইজান  ২০১৭ রাম মাধবানী নীরজা  ২০১৮ নিতেশ তিওয়ারী দঙ্গল  ২০১৯ শ্রীরাম রাঘবন আন্ধাধুন  অনুভব সিনহা মুল্‌ক্‌ অমর কৌশিক স্ত্রী অমিত শর্মা বাধাই হো মেঘনা গুলজার রাজি রাজকুমার হিরানী সঞ্জু সঞ্জয় লীলা ভন্সালী পদ্মাবত ২০১৯ জোয়া আখতার গলি বয়  আদিত্য ধর উরি জগন শক্তি মিশন মঙ্গল সন্দীপ রেড্ডি বঙ্গা কবির সিং সিদ্ধার্থ আনন্দ ওয়ার  একাধিকবার বিজয়ী  সংখ্যা বিজয়ী ৩ সঞ্জয় লীলা ভন্সালী ২ রাকেশ রোশন আশুতোষ গোয়ারিকর  আরও দেখুন   শ্রেষ্ঠ পরিচালক বিভাগে জাতীয় চলচ্চিত্র পুরস্কার (ভারত)  শ্রেষ্ঠ পরিচালক বিভাগে ফিল্মফেয়ার পুরস্কার  শ্রেষ্ঠ পরিচালক বিভাগে আইফা পুরস্কার  শ্রেষ্ঠ পরিচালক বিভাগে জি সিনে পুরস্কার  শ্রেষ্ঠ পরিচালক বিভাগে স্টারডাস্ট পুরস্কার  তথ্যসূত্র  বহিঃসংযোগ    চলচ্চিত্র বিষয়শ্রেণী:সেরা পরিচালক বিভাগে পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
নোট: এই টেমপ্লেটটি সরাসরি ব্যবহার করবেন না। আপনি যদি সন্দেহ করেন যে পাতাটি কপিরাইট বিধিলঙ্ঘন করেছে, তাহলে একে অপসারণ ও সন্নিবেশ  করুন। সম্ভাবনীয় কপিরাইট ইস্যুর তদন্ত যতক্ষণ পর্যন্ত না কোন প্রশাসক দ্বারা তদন্তটি সম্পন্ন হয় ততক্ষণ পর্যন্ত এই পাতাটির লুকানো উপাদানগুলো পূণর্বহাল বা সম্পাদনা করবেন না। আপনি যদি শুধু একটি সম্ভাব্য কপিরাইট ইস্যু হিসেবে এই পৃষ্ঠার লেবেল করে থাকেন, বাক্সটির নীচে ফাইলিং-এর জন্য নির্দেশাবলী অনুসরণ করুনright|100px|alt=|link= এই পৃষ্ঠায় বা বিভাগের আগের উপাদান সম্ভাব্য কপিরাইট সমস্যা ইস্যু হিসাবে চিহ্নিত করা হয়েছে, কপিরাইটকৃত উপাদান সম্ভবত নীচের লিংক থেকে নেওয়া হয়েছে, এবং বর্তমানে পাতাটি উইকিপিডিয়া:কপিরাইট সমস্যা তালিকায় যুক্ত রয়েছে (তালিকা):      সম্ভাব্য কপিরাইট সমস্যায় তালিকাভুক্ত করার পর যদি এক সপ্তাহের মধ্যে এই পাতার তথ্যগুলোর কপিরাইট অবস্থা ব্যখ্যা করা না হয়, তবে সমস্যাযুক্ত অনুচ্ছেদ, উপাদান বা পুরো নিবন্ধটিই এক সপ্তাহ পর অপসারণ করা হতে পারে।সাময়িকভাবে, পৃষ্ঠার মৌলিক লেখাগুলো এখনো [ পাতার ইতিহাস] থেকে দেখতে পারেন।আপনি এই সমস্যা সমাধানে সহায়তা করতে পারেন?উইকিপিডিয়ায় পাতা আমদানি প্রসঙ্গে  স্বত্বাধিকারী দ্রুতগামী অনুমতি ছাড়া কপিরাইটযুক্ত উপাদান পোস্টিং বেআইনী এবং উইকিপিডিয়ার নীতি বিরুদ্ধ। যদি আপনার কাছে অনুমতি থাকে তবে এটি অবশ্যই পাবলিক ডোমেইনে প্রকাশের প্রমাণ বা ই-মেইল বা চিঠির মাধ্যমে উইকিমিডিয়া ফাউন্ডেশন কর্তৃক যাচাইযোগ্য হতে হবে। দেখুন, সকল অনুসন্ধানের জন্য সম্মতি ঘোষণা। নীতিমালা অনুসারে আমরা যথাযথ অনুমতি না নিয়ে বারংবার কপিরাইট লঙ্ঘনকারীদের বাধা প্রদান করে থাকি।ফাইলিং এর জন্য নির্দেশনা আপনি যদি নিবন্ধটি তদন্তের জন্য ট্যাগ লাগিয়ে থাকেন তাহলে দয়া করে নিচের প্রক্রিয়াগুলো সম্পন্ন করুন: [ উইকিপিডিয়া:কপিরাইট_সমস্যা/] পাতার সর্বশেষ যুক্ত করুন:* {{subst:article-cv|:}} from . ~~~~ কপিরাইটযুক্ত উপাদানের অবদানকারীর আলাপ পাতায় যুক্ত করুন:<code>{{subst:Nothanks-web|pg=|url=}} ~~~~</center></code> আপনি যদি পুরো নিবন্ধ ব্যতীত কোন একটি অনুচ্ছেদে ট্যাগটি ব্যবহার করতে চান তাহলে অনুচ্ছেদ পূর্বে টেমপ্লেটটি লাগিয়ে যে পর্যন্ত সমস্যা তার শেষে </div> ব্যবহার করুন। <div id="copyvio" style="display:none;"> বিষয়শ্রেণী:কপিরাইট সমস্যার জন্য নিবন্ধ ট্যাগ
কাসিমির ফাঙ্ক (ইংরেজি: Casimir Funk) (২৩শে ফেব্রুয়ারি, ১৮৮৪ - ১৯ নভেম্বর, ১৯৬৭   Casimir Funk A Biographical Sketch (1884–1967). Journal of Nutrition 1972 Sep;102(9):1105–13. PMID 4560436. Available from: http://jn.nutrition.org/content/102/9/1105.full.pdf) পোল্যান্ড জন্ম নেন। তিনি ভিটামিন আবিষ্কারের জন্য বিখ্যাত।http://www.jinfo.org/Biomedical_Scientists.html   গবেষণা  তিনি বেরি বেরি রোগের উপর গবেষ্ণা করার সময় খাদ্যে পুষ্টি দ্রব্যের অভাবের ব্যাপারে বক্তব্য রাখেন। এই ভাবেই আবিষ্কার হয় ভিটামিন। প্রথমে এর নাম ছিল Vita Amine.  তথ্যসূত্র   বহিঃসংযোগ    Biography  Informacje po polsku  Biography at faqs.org/nutrition Internet FAQ Archives  Review of Harow's biography at pubmedcentral , pdf  Biography at FAQs , nutrition accessed Dec 2006.  বিষয়শ্রেণী:১৮৮৪ -এ জন্ম বিষয়শ্রেণী:১৯৬৭ -এ মৃত্যু বিষয়শ্রেণী:১৮৮৪-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:মার্কিন প্রাণরসায়নবিদ বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি রসায়নবিদ বিষয়শ্রেণী:ওয়ারশের ব্যক্তি বিষয়শ্রেণী:পোলীয় রসায়নবিদ বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী
তেহ্রথুম জেলা (  হচ্ছে নেপালের পূর্বাঞ্চল বিকাস ক্ষেত্রের কোশী অঞ্চলের একটি জেলা। এই জেলার আয়তন ৬৭৯ বর্গকিমি। ম্যাঙলুঙ হচ্ছে এই জেলার সদরদপ্তর। তেহ্রথুম শব্দটি গঠিত হয়েছে "তেহ্র" এবং "থুম" (দুর্গ) থেকে।   ভৌগোলিক উপাত্ত    জনসংখ্যার উপাত্ত  ২০১১ সালের আদমশুমারি অনুসারে এ জেলার লোকসংখ্যা ১০১,৫৭৭ জন।এর মধ্যে ৪৯.৮% নেপালি, ৩৪.৪% লিম্বু, ৬.০% তামাং, ২.২% মাগার, ১.৯% গুরুং, ১.৪% নেওয়ারি,  ১.৪% রাই, ১.০% শেরপা এবং ০.৬% কুলুং তাদের প্রথম ভাষা হিসাবে কথা বলেছে।  জনসংখ্যার ৪৬.৭% জন নেপালি, ১.০% লিম্বু এবং ১.০% বানতাওয়া তাদের দ্বিতীয় ভাষা হিসাবে ব্যবহার করে।   ইতিহাস    প্রশাসনিক অঞ্চলসমূহ    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা
আতিকুল ইসলাম হলেন একজন বাংলাদেশী শিক্ষাবিদ। তিনি বাংলাদেশের নর্থ সাউথ বিশ্ববিদ্যালয়ের উপাচার্য ছিলেন।   শিক্ষা  আতিক ইসলাম ঢাকা বিশ্ববিদ্যালয় থেকে প্রথম শ্রেণিতে বি.কম সম্মাননা ও এম.কম ডিগ্রি অর্জন করেন। তিনি নিউ সাউথ ওয়েলস বিশ্ববিদ্যালয় থেকে মাস্টার্স এবং সিডনি বিশ্ববিদ্যালয় থেকে পিএইচডি ডিগ্রি অর্জন করেন। তিনি সিপিএ অস্ট্রেলিয়ার ফেলো এবং অস্ট্রেলিয়া ও নিউজিল্যান্ডের ইনস্টিটিউট অফ চার্টার্ড অ্যাকাউন্ট্যান্টসের সদস্য।   কর্মজীবন  আতিক ইসলাম অস্ট্রেলিয়ার পার্থের এডিথ কোয়ান বিশ্ববিদ্যালয়ের উপ-উপাচার্য এবং ক্যানবেরা বিশ্ববিদ্যালয়ের ব্যবসা ও সরকার অনুষদের নির্বাহী ডিন হিসেবে দায়িত্ব পালন করেন। তিনি তার একাডেমিক কর্মজীবনে, সিডনি বিশ্ববিদ্যালয়, কার্টিন বিশ্ববিদ্যালয়, ক্যান্টারবেরি বিশ্ববিদ্যালয় এবং সিঙ্গাপুরের জাতীয় বিশ্ববিদ্যালয়ে দায়িত্ব পালন করেন। তিনি ২০০৫-২০০৮ পর্যন্ত সাউথ অস্ট্রেলিয়া বিশ্ববিদ্যালয়ে স্কুল অব কমার্সের প্রধান হিসেবে দায়িত্ব পালন করেন।  ২০১৬ সালে তিনি নর্থ সাউথ বিশ্ববিদ্যালয়ের উপাচার্য হিসেবে নিয়োগ পান। ২০২০ সালের ফেব্রুয়ারিতে দ্বিতীয় বারের জন্য পুনরায় নিয়োগ পেয়েছিলেন। ২০২৪ সালে মার্চ মাসে তিনি রাষ্ট্রপতি কর্তৃক একই বিশ্ববিদ্যালয়ে উপাচার্য হিসেবে ২০২৮ সাল পর্যন্ত চার বছর মেয়াদে তৃতীয়বারের মতো নিয়োগ পান।  ২০২৪ সালের ২১ আগস্ট অনিয়ম ও দুর্নীতির অভিযোগে বিশ্ববিদ্যালয়ের ট্রাস্টি বোর্ড তাকে বরখাস্ত করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:জীবিত ব্যক্তি বিষয়শ্রেণী:নর্থ সাউথ বিশ্ববিদ্যালয়ের শিক্ষক বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। বিজ্ঞাপন ~ যুদ্ধমন্ত্রী আলাপ ১০:৫২, ১৪ এপ্রিল ২০২০ (ইউটিসি) আভরাল সাহির   – (অপসারণের প্রস্তাবনা দেখুনলগ দেখুন) () উলেখ্যযোগ্যতার মানদন্ডে উতীর্ন নয় মোঃ আরিফ  (আলাপ) ২০:১৬, ১৩ এপ্রিল ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সমর হাজরা হলেন একজন ভারতীয় রাজনীতিবিদ, যিনি মার্ক্সবাদী ফরওয়ার্ড ব্লকের অন্তর্গত।Ganashakti. জনস্রোতে ভেসে মনোনয়ন জমা দিলেন বাম, গণতান্ত্রিক ও ধর্মনিরপেক্ষ শক্তির ১৬প্রার্থী গণতান্ত্রিক ও ধর্মনিরপেক্ষ শক্তির ১৬প্রার্থী  Communist Party of India (Marxist). West Bengal - List of Candidates তিনি ২০১৬ সালে ভারতের কমিউনিস্ট পার্টি (মার্কসবাদী) প্রার্থী হিসাবে পশ্চিমবঙ্গ বিধানসভার জন্য জামালপুর বিধানসভা থেকে জয়ী হন।Election Commission of India. West Bangal General Legislative Election 2016   হাজরা ১৯৯১, ১৯৯৬, ২০০১ এবং ২০০৬ সালের বিধানসভা নির্বাচনে জামালপুর আসনে জয়ী হন। তিনি ২০১১ সালের নির্বাচনে আসনটি হারান, কিন্তু ২০১৬ সালের নির্বাচনে এটি পুনরুদ্ধার করেন। Election Commission of India. STATISTICAL REPORT ON GENERAL ELECTION, 2011 TO THE LEGISLATIVE ASSEMBLY OF WEST BENGAL ২০১৪ লোকসভা নির্বাচনের পরে ভোট-পরবর্তী সহিংসতায় হাজরার বাড়িতে হামলা হয়েছিল।People's Democracy. TMC ATTACKS CONTINUE IN WEST BENGAL POST POLL   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:জীবিত ব্যক্তি বিষয়শ্রেণী:মার্ক্সবাদী ফরওয়ার্ড ব্লকের রাজনীতিবিদ
গ্রুব-ছেন-কুন-দ্গা'-ব্লো-গ্রোস () (১৩৬৫-১৪৪৩) তিব্বতের র্ত্সে-ছেন () বৌদ্ধবহারের প্রধান ছিলেন।  সংক্ষিপ্ত জীবনী গ্রুব-ছেন-কুন-দ্গা'-ব্লো-গ্রোস ১৩৬৫ খ্রিষ্টাব্দে মধ্য তিব্বতের বিস্তীর্ণ অঞ্চল শাসনকারী শার-খা-পা () পরিবারগোষ্ঠীতে জন্মগ্রহণ করেন। আট বছর বয়সে তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ও ন্যা-দ্বোন-কুন-দ্গা'-দ্পাল নামক জো-নাং ধর্মসম্প্রদায়ের পন্ডিতের নিকট দীক্ষাগ্রহণ করেন। ন্যা-দ্বোন-কুন-দ্গা'-দ্পাল তাকে অভিধর্ম, মধ্যমক, মার্গফল ও কালচক্র সম্বন্ধে শিক্ষাদান করেন। তিনি ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের বিখ্যাত পন্ডিতের নিকট কালচক্র ও র্গ্যাল-বা-জো-ব্জাং () নামক জো-নাং বৌদ্ধবিহারের একাদশ প্রধানের নিকট বিমলপ্রভা টীকাভাষ্য সম্বন্ধে অধ্যয়ন করেন। ১৩৮৬ খ্রিষ্টাব্দে তিনি র্ত্সে-ছেন () বৌদ্ধবহারের প্রধান হিসেবে নিযুক্ত হন। তিনি এই সময় শার-খা-পা পরিবারগোষ্ঠীর মধ্যে চলমান বিবাদ ও যুদ্ধের মধ্যস্থতা করে দুই তিন বছরের জন্য শান্তি ফিরিয়ে আনতে সক্ষম হন। তার প্রধান শিষ্য ছিলেন 'জাম-দ্ব্যাংস-দ্কোন-ম্ছোগ-ব্জাং-পো।  তথ্যসূত্র  বিষয়শ্রেণী:১৩৬৫-এ জন্ম বিষয়শ্রেণী:১৪৪৩-এ মৃত্যু বিষয়শ্রেণী:জোনাং